แอบมองมานานมาก กับร้านกาแฟแห่งนี้ซึ่งอยู่บนถนนเส้นปัญญาอินทรา ตรงข้ามกับสนามกอล์ฟปัญญาเลยล่ะคะ วันนี้หลังจากขับรถชมวิวในสนามกอล์ฟเสร็จแล้ว ก็ตั้งใจมากที่จะแวะไปลองร้านนี้ เมื่อจอดรถและเดินเข้าไปภายในร้าน คิดว่าบรรยากาศดีเกินคาดแหะ แม้จะเป็นเพียงตึกแถวเพียงห้องเดียว แต่ด้วยการตกแต่งที่ดูสบายๆ เรียบง่าย และโทนสีเขียวในการตกแต่งร้านกาแฟทำให้ร้านดูอบอุ่น และสดใสมากยิ่ง ที่นี่มีหนังสือมากมายให้หยิบมาอ่านด้วยน่ะคะ มี Wi fi ให้บริการฟรี เครื่องดื่มมีให่เลือกเยอะ มีขนมทานเล่นน้อย แต่บรรยากาศทำให้สามารถนั่งเล่นได้ยาวเลยล่ะคะ ใครชอบนั่งทำงานร้านกาแฟ แบบส่วนตัว สงบ เงียบ แต่เป็นกันเอง ที่นี่เหมาะนะคะแวะมานั่งชิวได้